pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. เคาะ ลดภาษีประจำปีรถ EV ระยะเวลา 1 ปี นับแต่วันที่จดทะเบียน จูงใจให้มีการใช้ยานยนต์ไฟฟ้ามากยิ่งขึ้น กระตุ้นระบบเศรษฐกิจการผลิตยานยนต์ไฟฟ้าในภาพรวมของประเทศ
วันอังคารที่ 26 กรกฎาคม 2565
ครม. เคาะ ลดภาษีประจําปีรถ EV ระยะเวลา 1 ปี นับแต่วันที่จดทะเบียน จูงใจให้มีการใช้ยานยนต์ไฟฟ้ามากยิ่งขึ้น กระตุ้นระบบเศรษฐกิจการผลิตยานยนต์ไฟฟ้าในภาพรวมของประเทศ
ครม. เคาะ ลดภาษีประจําปีรถ EV ระยะเวลา 1 ปี นับแต่วันที่จดทะเบียน จูงใจให้มีการใช้ยานยนต์ไฟฟ้ามากยิ่งขึ้น กระตุ้นระบบเศรษฐกิจการผลิตยานยนต์ไฟฟ้าในภาพรวมของประเทศ
วันที่ 26 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรีมีมติอนุมัติหลักการร่าง พ.ร.ฎ. ลดภาษีประจําปีสําหรับรถที่ขับเคลื่อนด้วยพลังงานไฟฟ้าเพียงอย่างเดียว ตาม กม. ว่าด้วยรถยนต์ พ.ศ. .... มีสาระสําคัญเป็นการกําหนดให้ลดอัตราภาษีประจําปี สําหรับรถที่ขับเคลื่อนด้วยพลังงานไฟฟ้าเพียงอย่างเดียวที่จดทะเบียน ระหว่างวันที่ 1 ต.ค. 65 ถึงวันที่ 30 ก.ย. 68 ลงร้อยละ 80 ของอัตราที่กําหนดตาม (11) ของอัตราภาษีประจําปีท้าย พ.ร.บ. รถยนต์ พ.ศ. 22 ซึ่งแก้ไขเพิ่มเติม โดย พ.ร.บ. รถยนต์ (ฉ. 14) พ.ศ. 50 เป็นระยะเวลา 1 ปี นับแต่วันที่จดทะเบียน เพื่อเป็นการจูงใจให้มีการใช้ยานยนต์ไฟฟ้ามากขึ้นตามนโยบายของรัฐบาล ส่งเสริมและสร้างแรงจูงใจในการใช้ยานยนต์ไฟฟ้าที่เป็นมิตรสิ่งแวดล้อม ลดปริมาณการปล่อยก๊าซคาร์บอนไดออกไซด์และปริมาณ PM 2.5 ในอากาศตลอดจนช่วยกระตุ้นระบบเศรษฐกิจการผลิตยานยนต์ไฟฟ้าในภาพรวมของประเทศด้วย
โฆษกประจําสํานักนายกรัฐมนตรีได้กล่าวว่า การลดอัตราภาษีประจําปีสําหรับรถที่ขับเคลื่อนด้วยพลังงานไฟฟ้าเพียงอย่างเดียว โดยคาดว่าจะมีรถที่ขับเคลื่อนด้วยพลังงานไฟฟ้าจํานวน 128,736 คัน ทําให้รัฐสูญเสียรายได้จากการจัดเก็บภาษีประจําปีรถยนต์ไฟฟ้าปีงบประมาณ 2565 -2568 ประมาณ 18,974,572 บาท ซึ่งเป็นการสูญเสียรายได้เพียงร้อยละ 0.05 เป็นจํานวนน้อยมากเมื่อเทียบกับรายได้ที่กรมการขนส่งทางบกจัดเก็บทั้งหมด ซึ่งไม่กระทบต่อรายได้ของกรุงเทพมหานครและองค์การปกครองส่วนท้องถิ่นที่จะนําไปจัดทําบริการสาธารณะให้กับประชาชน
รัฐบาลไทย-ข่าวทำเนียบรัฐบาล-“รมว.เฮ้ง” ปลื้ม! แฟคตอรี่ แซนด์บ็อกซ์ สร้างผลประกอบการกลุ่มยานยนต์ จ่ายโบนัสสูงสุด 8 เดือน
วันเสาร์ที่ 26 มีนาคม 2565
“รมว.เฮ้ง” ปลื้ม! แฟคตอรี่ แซนด์บ็อกซ์ สร้างผลประกอบการกลุ่มยานยนต์ จ่ายโบนัสสูงสุด 8 เดือน
รัฐมนตรีว่าการกระทรวงแรงงาน ปลื้มสถานประกอบกิจการกลุ่มยานยนต์ส่งออกพุ่งสร้างผลกําไรปี 64 จ่ายโบนัสสูง ผลพวงแฟคตอรี่ แซนด์บ็อกซ์ นโยบายลุงตู่
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโรคโควิด-19 ในช่วงปี 2564 ส่งผลให้ภาคธุรกิจท่องเที่ยวและบริการ ซึ่งเป็นรายได้สําคัญของประเทศได้รับผลกระทบเป็นวงกว้าง แต่ขณะเดียวกัน ธุรกิจภาคส่งออกที่มีภาคแรงงานกว่า 2 ล้านคน ใน 4 สาขา กลับเติบโต ได้แก่ อาหาร เครื่องมือแพทย์ ยานยนต์ และชิ้นส่วนอิเล็กทรอนิกส์ ซึ่งเป็นผลพวงจากการดําเนินการโครงการแฟคตอรี่ แซนด์บ็อกซ์ (Factory Sandbox) ของกระทรวงแรงงานตามนโยบายรัฐบาลของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพล.อ.ประวิตร วงษ์สุวรรณ รองนายกรัฐมนตรี ที่ให้กระทรวงแรงงานบูรณาการร่วมกับ กระทรวงมหาดไทย กระทรวงสาธารณสุข และกระทรวงอุตสาหกรรม ดําเนินการโครงการดังกล่าวด้วยหลักการเศรษฐศาสตร์คู่กับสาธารณสุข ทําให้ธุรกิจส่งออกเติบโต โดยตัวเลขการส่งออกเดือนธันวาคม 2564 ขยายตัวถึง ร้อยละ 17.14 ซึ่งสูงสุดในรอบ 11 ปี ทะลุเป้าหมาย คิดเป็นมูลค่ารวม 2.71 แสนล้านเหรียญสหรัฐ ซึ่งเป็นผลพวงจากนโยบายรัฐบาลในการกระตุ้นการจ้างงานช่วยพยุงเศรษฐกิจ โดยเฉพาะโครงการแฟคตอรี่ แซนด์บ็อกซ์ ที่ช่วยพยุงการจ้างงานในอุตสาหกรรมการผลิตกว่าร้อยละ 30 จากผู้ประกันตน 11 ล้านคน ทําให้เศรษฐกิจในภาคอุตสาหกรรมสามารถเดินหน้าต่อไปได้
นายสุชาติ กล่าวต่อไปว่า หลังจากที่ได้ทราบผลประกอบการในช่วงปีที่ผ่านมาสถานประกอบกิจการและสหภาพแรงงานในกลุ่มยานยนต์ได้เริ่มพูดคุยพิจารณาเรื่องของโบนัสและสวัสดิการต่างๆ ตามข้อเรียกร้อง ซึ่งหลายแห่งได้พิจารณาเสร็จสิ้นและทําข้อตกลงโดยใช้การเจรจาด้วยระบบการบริหารจัดการด้านแรงงานสัมพันธ์และสวัสดิการแรงงานที่ดี อาทิ บริษัท อีซูซุมอเตอร์ ประเทศไทย จํากัด ได้ทําข้อตกลงกับสหภาพแรงงานอีซูซุ ประเทศไทย เพิ่มสวัสดิการให้ลูกจ้างในปี 2565 โดยอัตราการขึ้นเงินเดือน 5.3 เปอร์เซ็นต์ เพิ่มโบนัส 8 เดือน บวกเงินพิเศษ 27,000 บาท ซึ่งสูงกว่าในปี 2564 ที่มีอัตราการขึ้นเงินเดือน 4.43 เปอร์เซ็นต์ โบนัส 7 เดือน บวกเงินเพิ่มพิเศษ 19,000 บาท บริษัท โตโยต้า มอเตอร์ ประเทศไทย จํากัด ปรับค่าจ้าง 4.2 เปอร์เซ็นต์ บวก 350 บาท จ่ายโบนัส 7.5 เดือน บวกเงินเพิ่มพิเศษ 50,000 บาท และบริษัท ฮีโน่มอเตอร์ แมนูแฟคเจอรี่ ประเทศไทย จํากัด ปรับค่าจ้าง 4.2 เปอร์เซ็นต์ บวก 350 บาท จ่ายโบนัส 7.5 เดือน บวกเงินเพิ่มพิเศษ 50,000 บาท เป็นต้น ซึ่งสะท้อนให้เห็นถึงผลการดําเนินงานตามโครงการแฟคตอรี่ แซนด์บ็อกซ์ (Factory Sandbox) ตามนโยบายของรัฐบาลซึ่งทําให้ธุรกิจส่งออก โดยเฉพาะกลุ่มยานยนต์เกิดการจ้างงานต่อเนื่อง ผู้ประกอบการสามารถดําเนินธุรกิจต่อไปได้ ลูกจ้างกลุ่มยานยนต์มีคุณภาพชีวิตที่ดี ช่วยสร้างเศรษฐกิจให้กับประเทศให้พ้นวิกฤตช่วงสถานการณ์การแพร่ระบาดของโรคโควิด-19
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 3 กรกฎาคม 2564 พนักงานติดเชื้อไวรัส COVID-19 จำนวน 5 ราย
วันเสาร์ที่ 3 กรกฎาคม 2564
ประกาศ ขสมก. ประจําวันที่ 3 กรกฎาคม 2564 พนักงานติดเชื้อไวรัส COVID-19 จํานวน 5 ราย
ประกาศ ขสมก. ประจําวันที่ 3 กรกฎาคม 2564 พนักงานติดเชื้อไวรัส COVID-19 จํานวน 5 ราย
1) เจ้าหน้าที่ตรวจสอบภายใน ระดับ 4 กลุ่มงานพัฒนาระบบงาน สํานักตรวจสอบ
2) พนักงานเก็บค่าโดยสารรถธรรมดา สาย 96 เขตการเดินรถที่ 2
3) พนักงานขับรถโดยสารปรับอากาศ สาย 84 เขตการเดินรถที่ 6
4) พนักงานขับรถโดยสารธรรมดา สาย 82 เขตการเดินรถที่ 5
5) พนักงานขับรถโดยสารธรรมดา สาย 180 เขตการเดกินรถที่ 4
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะอนุกรรมการอำนวยการขับเคลื่อน กีฬามวยไทยสู่โอลิมปิก ครั้งที่ ๑/๒๕๖๔
วันจันทร์ที่ 11 ตุลาคม 2564
รองนายกรัฐมนตรี เป็นประธานการประชุมคณะอนุกรรมการอํานวยการขับเคลื่อน กีฬามวยไทยสู่โอลิมปิก ครั้งที่ ๑/๒๕๖๔
การประชุมคณะอนุกรรมการอํานวยการขับเคลื่อน กีฬามวยไทยสู่โอลิมปิก ครั้งที่ ๑/๒๕๖๔
วันที่ ๑๑ ตุลาคม ๒๕๖๔ เวลา ๑๐.๐๐ น. พล.อ.ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการอํานวยการขับเคลื่อน กีฬามวยไทยสู่โอลิมปิก ครั้งที่ ๑/๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายชาย นครชัย อธิบดีกรมส่งเสริมวัฒนธรรม และผู้แทนจากหน่วยงานที่เกี่ยวข้องเข้าร่วม ณ ห้องประชุม ๑ ชั้น ๔ อาคารเฉลิมพระเกียรติ ๗ รอบพระชนมพรรษา การกีฬาแห่งประเทศไทย
รัฐบาลไทย-ข่าวทำเนียบรัฐบาล-บก. กำหนดแนวทางการเบิกค่ารักษาพยาบาล สำหรับผู้มีสิทธิและบุคคลในครอบครัวที่ติดเชื้อโควิด 19 กรณีต้องแยกกักตัวที่บ้าน (Self Isolation)
วันจันทร์ที่ 14 มีนาคม 2565
บก. กําหนดแนวทางการเบิกค่ารักษาพยาบาล สําหรับผู้มีสิทธิและบุคคลในครอบครัวที่ติดเชื้อโควิด 19 กรณีต้องแยกกักตัวที่บ้าน (Self Isolation)
กรมบัญชีกลางกําหนดให้สถานพยาบาลของทางราชการนําหลักเกณฑ์ วิธีการ เงื่อนไข และอัตราการจ่าย กรณีการรักษาพยาบาลประเภทผู้ป่วยนอกและการแยกกักตัวที่บ้าน (Self Isolation) ตามที่ สปสช. กําหนด มาใช้กับการเบิกค่ารักษาพยาบาลกรณีผู้มีสิทธิหรือบุคคลในครอบครัว
นางสาวกุลยา ตันติเตมิท อธิบดีกรมบัญชีกลาง เปิดเผยว่า เนื่องจากกระทรวงสาธารณสุขได้ปรับแนวทางการให้บริการทางการแพทย์สําหรับผู้ติดเชื้อไวรัสโคโรนา 2019 หรือโควิด 19 กลุ่มอาการเล็กน้อย (สีเขียว) และไม่มีภาวะเสี่ยง โดยให้บริการในลักษณะผู้ป่วยนอกและให้ผู้ป่วยแยกกักตัวที่บ้าน (Self Isolation) ดังนั้น เพื่อให้หลักเกณฑ์และแนวทางการเบิกค่ารักษาพยาบาลของผู้มีสิทธิและบุคคลในครอบครัว สอดคล้องตามแนวทางที่กระทรวงสาธารณสุขกําหนด กรมบัญชีกลางจึงกําหนดให้สถานพยาบาลของทางราชการนําหลักเกณฑ์ วิธีการ เงื่อนไข และอัตราการจ่าย กรณีการรักษาพยาบาลประเภทผู้ป่วยนอกและการแยกกักตัวที่บ้าน (Self Isolation) ตามที่สํานักงานหลักประกันสุขภาพแห่งชาติ (สปสช.) กําหนด มาใช้กับการเบิกค่ารักษาพยาบาลกรณีผู้มีสิทธิหรือบุคคลในครอบครัว ให้สอดคล้องกับพระราชกฤษฎีกาเงินสวัสดิการเกี่ยวกับการรักษาพยาบาล พ.ศ. 2553 และที่แก้ไขเพิ่มเติม ติดเชื้อไวรัสโคโรนา 2019 หรือโรคโควิด 19 โดยมีอัตราการจ่ายค่าใช้จ่ายในลักษณะเหมาจ่าย ดังนี้
1. ค่าบริการดูแลรักษาผู้ติดเชื้อหรือผู้ป่วยโควิด 19 ที่ไม่มีภาวะเสี่ยงตามที่กระทรวงสาธารณสุขกําหนดแบบบริการผู้ป่วยนอก จ่ายแบบเหมาจ่ายในอัตรา 1,000 บาทต่อราย โดยครอบคลุมรายการดังนี้ (1) ค่าบริการให้คําแนะนําการปฏิบัติตัวในการแยกกักตัวที่บ้าน (2) การให้ยาที่เป็นการรักษาโรคโควิด 19 ได้แก่ ฟ้าทะลายโจร หรือ Favipiravir (เบิกจากกระทรวงสาธารณสุข) ตามแนวทางกรมการแพทย์ และหรือยารักษาตามอาการรวมค่าจัดส่ง (3) การประสานติดตามอาการเมื่อให้การดูแลครบ 48 ชั่วโมง (4) การจัดระบบส่งต่อเมื่อผู้ป่วยมีอาการเปลี่ยนแปลงจําเป็นต้องส่งต่อ
2. ค่าบริการสําหรับการให้คําปรึกษาหรือการดูแลรักษาเบื้องต้นเมื่อได้รับคําปรึกษาจากผู้ป่วยโควิด 19 หลังให้การดูแลครบ 48 ชั่วโมงไปแล้ว เมื่อผู้ป่วยมีอาการเปลี่ยนแปลง และหรือให้ปรึกษาอื่นๆ จ่ายแบบเหมาจ่ายในอัตรา 300 บาทต่อราย
“การเบิกจ่ายค่ารักษาพยาบาลสําหรับผู้มีสิทธิและบุคคลในครอบครัวที่ติดเชื้อโควิด 19 โดยให้บริการในลักษณะผู้ป่วยนอกและให้ผู้ป่วยแยกกักตัวที่บ้าน (Self Isolation) ให้สถานพยาบาลของทางราชการเบิกค่ารักษาพยาบาลในระบบเบิกจ่ายตรงเท่านั้น ทั้งนี้ ให้มีผลใช้บังคับตั้งแต่วันที่ 1 มีนาคม 2565 เป็นต้นไป โดยสามารถศึกษารายละเอียดเพิ่มเติมได้ตามหนังสือกรมบัญชีกลาง ด่วนที่สุด ที่ กค 0416.4/ว 191 ลงวันที่ 10 มีนาคม 2565 หรือสอบถามเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6854 4441 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-โฆษกรัฐบาลสวน “เพื่อไทย” ไร้หนทางหาข้อมูลลุยศึกซักฟอก หันเสี้ยมพรรคร่วมรัฐบาลให้แตกคอกันเอง จวกไม่ช่วยแก้ปัญหาที่ตัวเองก่อไว้ ยังคอยขัดแข้งขัดขารัฐบาลแก้ปัญหาให้ประชาชน
วันอาทิตย์ที่ 17 เมษายน 2565
โฆษกรัฐบาลสวน “เพื่อไทย” ไร้หนทางหาข้อมูลลุยศึกซักฟอก หันเสี้ยมพรรคร่วมรัฐบาลให้แตกคอกันเอง จวกไม่ช่วยแก้ปัญหาที่ตัวเองก่อไว้ ยังคอยขัดแข้งขัดขารัฐบาลแก้ปัญหาให้ประชาชน
โฆษกรัฐบาลสวน “เพื่อไทย” ไร้หนทางหาข้อมูลลุยศึกซักฟอก หันเสี้ยมพรรคร่วมรัฐบาลให้แตกคอกันเอง จวกไม่ช่วยแก้ปัญหาที่ตัวเองก่อไว้ ยังคอยขัดแข้งขัดขารัฐบาลแก้ปัญหาให้ประชาชน แนะแก้ปัญหาในพรรคตัวเองให้จบก่อน
วันที่ 17 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายสุทิน คลังแสงส.ส.มหาสารคาม พรรคเพื่อไทย ในฐานะประธานคณะกรรมการประสานงานพรรคร่วมฝ่ายค้าน หรือวิปฝ่ายค้าน ระบุว่า การอภิปรายไม่ไว้วางใจครั้งนี้ คนที่จะหลับหูหลับตายกมือแล้วอุ้มกันไปต้องคิดหนัก เพราะใกล้เลือกตั้งใหญ่ ถ้าพรรคร่วมรัฐบาลยกมือให้ แล้วค้านความรู้สึกประชาชน จะถูกประชาชนลงโทษว่า เมื่อฝ่ายค้านเริ่มหมดหนทางหาข้อมูลมาอภิปรายไม่ไว้วางใจรัฐบาล เพราะรัฐบาลไม่ได้ทําอะไรผิด ก็หันมาใช้วิธีเดิมคือ เสี้ยมให้พรรคร่วมรัฐบาลแตกคอกันเอง แสดงให้เห็นว่าฝ่ายค้านหมดมุกแล้วจริงๆ แล้วแบบนี้ประชาชนยังหวังอะไรกับฝ่ายค้านได้อีกบ้าง หรือที่ผ่านมางานสภาฯ ไม่ค่อยอยากทํา เอาแต่ออกไปผสมโรงกับม็อบบนท้องถนน พอถึงเวลาต้องทํางานตามหน้าที่ของตัวเองในสภาฯ อย่างจริงจังขึ้นมาบ้าง เลยลืมไปหมดแล้วว่าต้องทํางานกันอย่างไร อย่างไรก็ตาม ไม่ว่าฝ่ายค้านจะโหมโรงรายวันขนาดไหน รัฐบาลก็พร้อมชี้แจงเสมอ เพราะไม่ได้ทําอะไรผิด ดังนั้น ขอให้ฝ่ายค้านทําการบ้านให้ดี อย่างน้อยก็เพื่อไม่ให้ประชาชนต้องผิดหวังซ้ําแล้วซ้ําอีกกับบทบาทหน้าที่ของฝ่ายค้านในสภาฯ
“ที่คุยว่าจะอภิปรายพุ่งเป้าไปที่ความผิดพลาดในการบริหารราชการแผ่นดิน เพื่อให้รู้ถึงความทุกข์ยากของประชาชนที่กําลังประสบอยู่นั้น ก็ควรจะพูดถึงที่มาที่ไปด้วยว่า ที่วันนี้ประชาชนยังต้องลําบากเพราะรัฐบาลชุดที่แล้วทุจริตกันขนาดไหน อดีตรัฐมนตรีกี่คนแล้วที่ต้องติดคุก อดีตนายกฯ ทิ้งคนอื่นให้เผชิญชะตากรรมแต่ตัวเองรีบหนีไปต่างประเทศ รัฐบาลชุดปัจจุบันจึงต้องเข้ามาแก้ไขปัญหาให้กับประชาชน ที่สําคัญ นอกจากฝ่ายค้านจะไม่ช่วยแก้ปัญหาที่ตัวเองก่อไว้แล้ว ยังออกไปผสมโรงกับม็อบบนถนน คอยขัดแข้งขัดขา ขวางการแก้ปัญหาให้กับประชาชนอีก ไม่อย่างนั้นวันนี้ประเทศคงฟื้นตัวได้เร็วกว่านี้ไปแล้ว อย่างไรก็ตาม ก่อนจะเสี้ยมให้พรรคร่วมรัฐบาลแตกคอกันเองนั้น พรรคเพื่อไทยควรไปจัดการปัญหาภายในของพรรคตัวเองก่อนจะดีกว่า เพราะล่าสุดเห็นอดีตคนในพรรคเดียวกันออกมาแฉว่า ถูกดีดออกจากกลุ่มไลน์เพียงเพราะพูดความจริงที่ขัดหูคนในพรรคเพื่อไทยเข้า แล้วแบบนี้จะให้ประชาชนไว้วางใจได้อย่างไร” นายธนกร กล่าว
.....................
รัฐบาลไทย-ข่าวทำเนียบรัฐบาล-“รัฐวิสาหกิจโชว์ผลงานเบิกจ่ายงบลงทุนปี 2564 สูงกว่า 3 แสนล้านบาท ช่วยกระตุ้นเศรษฐกิจหลังการแพร่ระบาดของ COVID - 19 ในปีที่ผ่านมา”
วันอังคารที่ 1 กุมภาพันธ์ 2565
“รัฐวิสาหกิจโชว์ผลงานเบิกจ่ายงบลงทุนปี 2564 สูงกว่า 3 แสนล้านบาท ช่วยกระตุ้นเศรษฐกิจหลังการแพร่ระบาดของ COVID - 19 ในปีที่ผ่านมา”
ในปี 2564 รัฐวิสาหกิจมีผลการเบิกจ่ายงบลงทุนสะสมจํานวน 307,185 ล้านบาท หรือคิดเป็นร้อยละ 88 ของกรอบการลงทุนทั้งปี โดย สคร. ได้ติดตามการเบิกจ่ายงบลงทุนของรัฐวิสาหกิจอย่างใกล้ชิด รวมถึงเร่งรัดการเบิกจ่ายงบลงทุนของรัฐวิสาหกิจ
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในปี 2564 รัฐวิสาหกิจมีผลการเบิกจ่ายงบลงทุนสะสมจํานวน 307,185 ล้านบาท หรือคิดเป็นร้อยละ 88 ของกรอบการลงทุนทั้งปี โดย สคร. ได้ติดตามการเบิกจ่ายงบลงทุนของรัฐวิสาหกิจอย่างใกล้ชิด รวมถึงเร่งรัดการเบิกจ่ายงบลงทุนของรัฐวิสาหกิจ เพื่อให้เกิดการลงทุนช่วยกระตุ้นเศรษฐกิจภายหลังการแพร่ระบาดของ COVID-19 ในปีที่ผ่านมา
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมในรายละเอียดว่า การเบิกจ่ายงบลงทุนของรัฐวิสาหกิจปี 2564 ของรัฐวิสาหกิจปีปฏิทิน จํานวน 9 แห่ง ได้สิ้นสุดการดําเนินการแล้ว โดยมีผลการเบิกจ่ายสะสมตั้งแต่เดือนมกราคม - ธันวาคม 2564 จํานวน 161,724 ล้านบาท หรือคิดเป็นร้อยละ 92 ของกรอบการลงทุนทั้งปี ส่งผลให้ภาพรวมการเบิกจ่ายงบลงทุนของรัฐวิสาหกิจจํานวน 43 แห่ง ในปี 2564 สูงถึง 307,185 ล้านบาท เพิ่มขึ้นจากปี 2563 กว่า 53,363 ล้านบาท
ผลการเบิกจ่ายของรัฐวิสาหกิจ ประจําปี 2564 (ณ เดือนธันวาคม 2564 ของรัฐวิสาหกิจปีงบประมาณและปีปฏิทิน)
รัฐวิสาหกิจ    กรอบลงทุนทั้งปี  ผลเบิกจ่ายสะสม %  เบิกจ่ายสะสม/กรอบลงทุนทั้งปี
ปีงบประมาณ (ต.ค. 63 – ก.ย. 64)
จํานวน 34 แห่ง    174,009   145,461    84%
ปีปฏิทิน (ม.ค. – ธ.ค. 64)
จํานวน 9 แห่ง    176,465   161,724    92%
รวม 43 แห่ง    350,474   307,185    88%
สําหรับการเบิกจ่ายงบลงทุนของรัฐวิสาหกิจไตรมาส 1 ปีงบประมาณ 2565 (ตุลาคม - ธันวาคม 2564) รัฐวิสาหกิจปีงบประมาณมีผลการเบิกจ่ายสะสมจํานวน 14,263 ล้านบาท หรือคิดเป็นร้อยละ 95 ของแผนการเบิกจ่ายสะสม
ผลการเบิกจ่ายของรัฐวิสาหกิจ ประจําปี 2565 (ณ เดือนธันวาคม 2564 ของรัฐวิสาหกิจปีงบประมาณ)
รัฐวิสาหกิจ    แผนเบิกจ่ายสะสม  ผลเบิกจ่ายสะสม %  เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – ก.ย. 65)
จํานวน 34 แห่ง (ไตรมาส 1)   15,007   14,263    95%
ปีปฏิทิน (ม.ค. – ธ.ค. 65)
จํานวน 9 แห่ง (เริ่มดําเนินการเดือน ม.ค. 65)  -   -    -
รวม 43 แห่ง    15,007   14,263    95%
นางปานทิพย์ ศรีพิมล ผู้อํานวยการ สคร. กล่าวเพิ่มเติมว่า ในการประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ (คณะกรรมการฯ) ครั้งที่ 1/2565 เมื่อวันที่ 26 มกราคม 2565 คณะกรรมการฯ ได้มีนโยบายให้ผู้บริหารรัฐวิสาหกิจกํากับการดําเนินการอย่างใกล้ชิดให้รัฐวิสาหกิจเร่งขออนุมัติปรับปรุงงบลงทุนระหว่างปี 2565 ให้แล้วเสร็จ โดยให้เสนอสํานักงานสภาพัฒนาการเศรษฐกิจและสังคมชาติภายในไตรมาสแรกของปีบัญชี และปรับแผนการลงทุนให้สามารถเบิกจ่ายได้เร็วขึ้นในช่วงไตรมาส 1 และ 2 ของปี 2565 (Front - Loaded) เพื่อให้มีเม็ดเงินเข้าสู่ระบบเศรษฐกิจอย่างต่อเนื่อง รวมทั้งให้ความสําคัญกับการบริหารความเสี่ยงในการดําเนินโครงการและเบิกจ่ายงบลงทุนโดยเฉพาะรัฐวิสาหกิจที่มีกรอบการลงทุนสูงและมีปัญหาการเบิกจ่ายล่าช้าในปี 2564 เพื่อให้รัฐวิสาหกิจมีการเบิกจ่ายงบลงทุนเป็นไปตามเป้าหมายและเป็นเครื่องมือสําคัญก่อให้เกิดการกระตุ้นเศรษฐกิจต่อไป
รัฐบาลไทย-ข่าวทำเนียบรัฐบาล-“นายกตู่” สั่ง “รมว.เฮ้ง” เตรียมตำแหน่งงาน EEC เกือบ 4 แสนอัตรา ช่วยคนตกงาน
วันพฤหัสบดีที่ 26 สิงหาคม 2564
“นายกตู่” สั่ง “รมว.เฮ้ง” เตรียมตําแหน่งงาน EEC เกือบ 4 แสนอัตรา ช่วยคนตกงาน
รัฐมนตรีว่าการกระทรวงแรงงาน รับลูกนายกเร่งเตรียม ตําแหน่งงานพื้นที่เศรษฐกิจในเขตพัฒนาพิเศษภาคตะวันออก (EEC) เกือบ 4 แสนอัตรา
เผย 5 ประเภทกิจการอุตสาหกรรมการผลิต อุตสาหกรรมส่ง/ปลีก/ซ่อมยานยนต์ อุตสาหกรรมอุปกรณ์การแพทย์ อุตสาหกรรมโลจิสติกส์ และหน่วยงานราชการในพื้นที่ยังต้องการแรงงาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรี พล.อ.ประยุทธ์ จันทร์โอชา และพล.อ.ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงาน มีความห่วงใยคนว่างงานจากกรณีสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ เปิดเผยถึงสถานการณ์การว่างงานในไตรมาสที่สองปี 2564 ที่เกิดจากผลกระทบของ COVID-19 จึงมอบหมายให้ผมในฐานะรัฐมนตรีว่าการกระทรวงแรงงานรับมาดูแลทันที ซึ่งผมไม่เคยนิ่งนอนใจได้มอบหมายกรมการจัดหางานสํารวจความต้องนายจ้าง/สถานประกอบการ โดยพบว่าพื้นที่เศรษฐกิจในเขตพัฒนาพิเศษภาคตะวันออก (Eastern Economic Corridor : EEC) ใน 3 จังหวัด ระยอง ชลบุรี ฉะเชิงเทรา ปัจจุบันมีความต้องการแรงงานเร่งด่วน จํานวน 31,556 อัตรา แบ่งเป็น สาขาอุตสาหกรรมการผลิต อุตสาหกรรมการขายส่งและการขายปลีก การซ่อมยานยนต์และจักรยานยนต์ อุตสาหกรรมอุปกรณ์ทางการแพทย์และสุขภาพ อุตสาหกรรมโลจิสติกส์ และหน่วยงานราชการในพื้นที่ ซึ่งภายใน 5 ปี พื้นที่อีอีซีมีความต้องการแรงงานเกือบ 400,000 อัตรา ซึ่งพร้อมจ้างงานตั้งแต่วุฒิการศึกษาระดับปริญญาตรี – ระดับประถมศึกษา ตามอัตราค่าแรงที่ตกลงกันโดยไม่น้อยกว่าอัตราค่าจ้างขั้นต่ํา ทั้งยังมีสวัสดิการและเบี้ยขยัน โดยสถานประกอบการที่ต้องการแรงงานและเปิดรับสมัครจํานวนมาก ได้แก่ บริษัท บิ๊กซี ซุปเปอร์เซ็นเตอร์ จํากัด บริษัท พนัสโพลทรี่ กรุ๊ป จํากัด บริษัท อิตาเลี่ยนไทย ดีเวล็อปเมนต์ จํากัด (มหาชน) บริษัท ซีฟโก้ จํากัด บริษัท ช.การช่าง จํากัด (มหาชน) และบริษัท ไมเนอร์ อินเตอร์เนชั่นแนล จํากัด (มหาชน)
ด้าน นายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานได้เตรียมช่องทางการให้บริการคนหางาน คนว่างงาน และทุกคนที่ต้องการมีงานทําผ่านทางออนไลน์ (E – Services) โดยผู้ที่สนใจสามารถลงทะเบียนได้ที่ smartjob.doe.go.th หรือ ไทยมีงานทํา.com ซึ่งระบบของกรมการจัดหางานจะMatching ระหว่างผู้สมัครงานและสถานประกอบการ โดยแนะนํางานที่ตรงกับความต้องการให้ผู้สมัครพิจารณา นอกจากนี้กรมการจัดหางานยังมีการส่งเสริมการประกอบอาชีพอิสระ และกองทุนสําหรับผู้รับงานไปทําที่บ้านที่เป็นเงินทุนหมุนเวียนเพื่อกู้ยืมไปซื้อวัตถุดิบโดยไม่คิดดอกเบี้ย รวมทั้งทางเลือกให้ผู้ว่างงาน แรงงานคืนถิ่นที่สนใจยกระดับทักษะฝีมือแรงงาน up skill re skill กับกรมพัฒนาฝีมือแรงงานซึ่งบูรณาการร่วมกับกรมการจัดหางานในการส่งเสริมการมีงานทําให้คนไทย
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่ติดตามงานก่อสร้างรถไฟฟ้า 2 สาย
วันพุธที่ 15 กันยายน 2564
กรมการขนส่งทางราง ลงพื้นที่ติดตามงานก่อสร้างรถไฟฟ้า 2 สาย
คือ รถไฟฟ้ารางเบาสายสีเหลือง (ลาดพร้าว - สําโรง) และสายสีชมพู (แคราย - มีนบุรี)
กรมการขนส่งทางราง (ขร.) กระทรวงคมนาคม นําโดย นายกิตติพันธ์ ปานจันทร์ อธิบดีกรมการขนส่งทางราง และนายพิเชฐ คุณธรรมรักษ์ รองอธิบดีกรมการขนส่งทางราง พร้อมด้วยเจ้าหน้าที่ ขร. ลงพื้นที่ตรวจเยี่ยมและติดตามความคืบหน้าการดําเนินงานก่อสร้างรถไฟฟ้ารางเบาสายสีเหลือง (ลาดพร้าว - สําโรง) และสายสีชมพู (แคราย - มีนบุรี) โดยมีผู้แทนจากการรถไฟฟ้าขนส่งมวลชนแห่งประเทศไทย (รฟม.) บริษัท ระบบขนส่งมวลชนกรุงเทพ จํากัด (มหาชน) และผู้ควบคุมการดําเนินโครงการที่เกี่ยวข้องให้การต้อนรับและบรรยายสรุป
โครงการรถไฟฟ้ารางเบาสายสีเหลือง มีจํานานสถานีทั้งหมด 23 สถานี ปัจจุบันความคืบหน้าการดําเนินงานอยู่ที่ 82.93% (งานโยธา 86.08% และ งานระบบรถ 78.81%) มีอาคารจอดแล้วจรตั้งอยู่ที่สถานีศรีเอี่ยม (YL 17) ถนนศรีนครินทร์
ต่อมาได้เดินทางไปยังโครงการรถไฟฟ้ารางเบาสายสีชมพู ซึ่งจะมีสถานีจํานวนทั้งหมด 30 สถานี ปัจจุบันความหน้าคืบหน้าการดําเนินงานอยู่ที่ 80.12% (งานโยธา 81.58% และ งานระบบรถ 77.78%) มีอาคารจอดแล้วจรอยู่ที่สถานีมีนบุรี (PK 30)
ทั้งนี้ ขร. ได้มีการเสนอให้มีการก่อสร้างสกายวอร์ค เพื่ออํานวยความสะดวกต่อประชาชนในการเดินเท้าบริเวณจุดเชื่อมต่อรถไฟฟ้าสายต่างๆ อาทิเช่น สายสีเหลือง สถานีสําโรงเชื่อมไปยังสายสีเขียว สถานีหัวหมาก (YL11) เชื่อมไปรถไฟฟ้าแอร์พอร์ต เรล ลิงก์ สถานีหัวหมาก สายสีชมพู สถานีมีนบุรี (PK 30) เชื่อมไปยังสายสีส้ม สถานีมีนบุรี เป็นต้น รวมถึงป้ายบอกทางสําหรับการเข้าใช้บริการจุดจอดแล้วจร และการดําเนินงานด้านอื่นๆ ซึ่งจะมีการรวบรวมข้อมูลนําเข้าที่ประชุมคณะกรรมการกํากับและบริหารจัดการระบบขนส่งทางราง โดยมีอธิบดีกรมการขนส่งทางรางเป็นประธาน เพื่อร่วมกันบูรณาการในการพัฒนาทั้ง 2 โครงการให้มีความพร้อมในการบริการประชาชนต่อไป
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ ขอแจ้งเปลี่ยน E-Mail รับเรื่องร้องเรียน Call Center 1348 ตั้งแต่วันที่ 18 กุมภาพันธ์ 2565 เป็นต้นไป
วันเสาร์ที่ 19 กุมภาพันธ์ 2565
องค์การขนส่งมวลชนกรุงเทพ ขอแจ้งเปลี่ยน E-Mail รับเรื่องร้องเรียน Call Center 1348 ตั้งแต่วันที่ 18 กุมภาพันธ์ 2565 เป็นต้นไป
องค์การขนส่งมวลชนกรุงเทพ (ขสมก.) กระทรวงคมนาคม ขอแจ้งเปลี่ยน E-Mail รับเรื่องร้องเรียน Call Center 1348 ตั้งแต่วันที่ 18 กุมภาพันธ์ 2565 เป็นต้นไป
องค์การขนส่งมวลชนกรุงเทพ (ขสมก.) กระทรวงคมนาคม ได้ปรับปรุงระบบสารสนเทศภายในหน่วยงาน จึงขอแจ้งเปลี่ยน E-Mail รับเรื่องร้องเรียนของ Call Center 1348 เป็น contact1348@bmta.co.th ตั้งแต่วันที่ 18 กุมภาพันธ์ 2565 เป็นต้นไป หากผู้ใช้บริการมีความประสงค์ส่งเรื่องร้องเรียนหรือสอบถามเส้นทางการเดินรถ สามารถติดต่อที่ Call Center ได้ทั้ง 2 ช่องทาง คือ Call Center โทร. 1348 และ E-Mail : contact1348@bmta.co.th
รัฐบาลไทย-ข่าวทำเนียบรัฐบาล-ปลัด พม. นำทีมข้าราชการจิตอาสา ช่วยกลุ่มเปราะบางในชุมชน เนื่องในวันข้าราชการพลเรือน 2565
วันอังคารที่ 5 เมษายน 2565
ปลัด พม. นําทีมข้าราชการจิตอาสา ช่วยกลุ่มเปราะบางในชุมชน เนื่องในวันข้าราชการพลเรือน 2565
ปลัด พม. นําทีมข้าราชการจิตอาสา ช่วยกลุ่มเปราะบางในชุมชน เนื่องในวันข้าราชการพลเรือน 2565
วันนี้ (5 เม.ย. 65) เวลา 09.30 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดกิจกรรม “พม.จิตอาสา พัฒนาคุณภาพชีวิตกลุ่มเปราะบาง” เนื่องในโอกาสวันข้าราชการพลเรือน ประจําปี 2565 จากนั้น นําคณะผู้บริหารและข้าราชการจากสํานักงานปลัดกระทรวง พม. และกรมกิจการผู้สูงอายุ (ผส.) รวมทั้ง อาสาสมัครพัฒนาสังคมและความมั่นคงของมนุษย์ (อพม.) ร่วมลงพื้นที่เยี่ยมครอบครัวกลุ่มเปราะบางที่ประสบปัญหาทางสังคมในพื้นที่เขตทวีวัฒนา กรุงเทพฯ อาทิ เด็ก ผู้สูงอายุ คนพิการ และผู้ป่วยติดเตียง พร้อมทั้งมอบถุงยังชีพเครื่องอุปโภคบริโภคที่จําเป็น ณ ที่ทําการชุมชนร่วมเกื้อ เขตทวีวัฒนา กรุงเทพฯ
นางพัชรี กล่าวว่า เนื่องด้วยวันที่ 1 เมษายน ของทุกปี เป็นวันข้าราชการพลเรือน ซึ่งข้าราชการต้องตระหนักเสมอว่า ตนเป็นผู้ที่มีเกียรติและศักดิ์ศรี มีบทบาทหน้าที่สําคัญในฐานะผู้ขับเคลื่อนการบริหารราชการแผ่นดินให้เป็นไปด้วยความเรียบร้อย เพื่อประโยชน์สุขของประชาชนและความเจริญก้าวหน้าของประเทศ ดังนั้น ข้าราชการจึงต้องมีความรู้ในหน้าที่รับผิดชอบของตน พร้อมทั้งยึดมั่นในจริยธรรม มีความเสียสละ และมีจิตสาธารณะ ย่อมจะส่งผลให้ประชาชนมีความเป็นอยู่ที่ดี และประเทศชาติมีความมั่นคง มั่งคั่ง อย่างยั่งยืน
ทั้งนี้ กระทรวง พม. จึงได้จัดกิจกรรม “พม.จิตอาสา พัฒนาคุณภาพชีวิตกลุ่มเปราะบาง” เนื่องในโอกาสวันข้าราชการพลเรือน ประจําปี 2565 เพื่อให้ข้าราชการกระทรวง พม. ได้ระลึกถึงบทบาทหน้าที่สําคัญในการให้บริการและช่วยเหลือประชาชนกลุ่มเป้าหมาย โดยเฉพาะกลุ่มเปราะบาง ที่ประสบปัญหาความเดือดร้อนทางสังคมและสถานการณ์โควิด - 19 ตลอดจนการทํางานอย่างบูรณาการร่วมกับภาคีเครือข่าย จิตอาสา และอาสาสมัครพัฒนาสังคมและความมั่นคงของมนุษย์ (อพม.) ซึ่งวันนี้ กระทรวง พม. โดยสํานักงานปลัดกระทรวง พม. และกรมกิจการผู้สูงอายุ ร่วมกับ อพม. ลงพื้นที่ชุมชน จํานวน 7 ชุมชนในพื้นที่เขตทวีวัฒนา กรุงเทพฯ ได้แก่ ชุมชนริมคลองมหาสวัสดิ์ ชุมชนวัดปรุณาวาส ชุมชนสุพจน์ ชุมชนร่วมเกื้อ ชุมชนสินพัฒนาธานี ชุมชนซอยยายหนู และชุมชนปลายหมู่ 13 เพื่อเยี่ยมครอบครัวกลุ่มเปราะบางที่ประสบปัญหาทางสังคม ชุมชนละ 5 ครอบครัว รวมทั้งสิ้น 35 ครอบครัว พร้อมทั้งมอบเครื่องอุปโภคบริโภคที่จําเป็นเพื่อบรรเทาความเดือดร้อนในเบื้องต้น
นางพัชรี กล่าวเพิ่มเติมว่า กระทรวง พม. ขอยืนยันว่า กลุ่มเปราะบางที่เราดูแลทั้งเด็ก เยาวชน ผู้สูงอายุ คนพิการ ผู้ป่วยติดเตียง คนเร่ร่อน ไร้บ้าน และพ่อ-แม่ เลี้ยงเดี่ยว เรามีโครงการพัฒนาคุณภาพชีวิตกลุ่มเปราะบางรายครัวเรือนที่ดําเนินการมาตั้งแต่ปี 2563 ซึ่งเราดูแลแบบครอบครัว มีการจัดทําสมุดพกครอบครัวเพื่อดูแล 5 มิติ ได้แก่ มิติด้านที่อยู่อาศัย โดยเฉพาะการปรับปรุงสภาพที่อยู่อาศัยให้เหมาะสมต่อการใช้ชีวิตของผู้สูงอายุและคนพิการ มิติด้านการเข้าถึงสิทธิเบื้องต้นที่ควรได้รับจากภาครัฐ มิติด้านสุขภาพ มิติด้านการศึกษาของเด็กในครอบครัว และมิติด้านอาชีพและรายได้ ซึ่งเป็นสิ่งที่สําคัญ โดยเราจะดูว่าอาชีพของคนในครอบครัวมีรายได้เพียงพอต่อการดํารงชีวิตหรือไม่ หากไม่พอ เราจะแนะนําหรือสอนทักษะด้านอาชีพที่ตรงตามความต้องการของตลาด เพื่อนําไปต่อยอดสร้างรายได้ให้กับครอบครัว
รัฐบาลไทย-ข่าวทำเนียบรัฐบาล-​โฆษกรัฐบาลยืนยันรัฐบาลมุ่งมั่นทุ่มเทแก้ไขปัญหาการค้ามนุษย์มากกว่ารัฐบาลที่ผ่านมา สวนฝ่ายค้านอย่าทำประชาชนสับสน
วันจันทร์ที่ 21 กุมภาพันธ์ 2565
​โฆษกรัฐบาลยืนยันรัฐบาลมุ่งมั่นทุ่มเทแก้ไขปัญหาการค้ามนุษย์มากกว่ารัฐบาลที่ผ่านมา สวนฝ่ายค้านอย่าทําประชาชนสับสน
​โฆษกรัฐบาลยืนยันรัฐบาลมุ่งมั่นทุ่มเทแก้ไขปัญหาการค้ามนุษย์มากกว่ารัฐบาลที่ผ่านมา สวนฝ่ายค้านอย่าทําประชาชนสับสน
วันนี้ 21 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรีชี้แจงกรณี นายรังสิมันต์ โรม ส.ส.บัญชีรายชื่อ พรรคก้าวไกล กล่าวอภิปราย ปัญหาคอร์รัปชันจากเจ้าหน้าที่รัฐ ซึ่งเชื่อมโยงกับขบวนการค้ามนุษย์ โดยเฉพาะชาวโรฮีนจา ที่ถูกทรมานและโดนกระทํา ว่า รัฐบาล ภายใต้การนําของ พลเอก ประยุทธ์ จันทร์ โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับปัญหาการค้ามนุษย์ซึ่งเป็นปัญหาสําคัญของประเทศไทยที่ส่งผลกระทบต่อความมั่นคงของชาติและเศรษฐกิจปากท้องของประชาชน ตลอดจนภาพลักษณ์และความเชื่อมั่นระหว่างประเทศโดยเฉพาะอย่างยิ่งมีผลกระทบต่อศักดิ์ศรีความเป็นมนุษย์และสิทธิเสรีภาพขั้นพื้นฐาน ตลอดระยะเวลาที่ผ่านมา รัฐบาลพร้อมหน่วยงานที่เกี่ยวข้องมีความุ่งมั่นแก้ไขปัญหาการค้ามนุษย์อย่างจริงจังมาโดยตลอด
โฆษกประจําสํานักนายกรัฐมนตรี กล่าวว่า นายกรัฐมนตรีกําชับเน้นย้ํามาตลอด ให้ทุกส่วนราชการช่วยเหลือและคุ้มครองเหยื่อจากการค้ามนุษย์ โดยไม่เลือกปฏิบัติในทุกเชื้อชาติเป็นการเร่งด่วน เพื่อร่วมคืนศักดิ์ศรีความเป็นมนุษย์ให้เหยื่อที่ได้รับการบังคับกดขี่ โดยเฉพาะการค้าประเวณี และการใช้ความรุนแรงที่ยังคงเหลืออยู่ ในส่วนของเจ้าหน้าที่ภาครัฐหากเข้าไปมีส่วนร่วมกับการค้ามนุษย์จะต้องดําเนินคดีอย่างเด็ดขาด ให้ถึงที่สุด ไม่ว่าจะมีตําแหน่งสูงแค่ไหนก็ตาม ห้ามละเว้นทุกกรณี
นายธนกรฯ กล่าวต่อไปว่า ด้วยความมุ่งมั่นทุ่มเทของรัฐบาลในการแก้ไขปัญหากาค้ามนุษย์อย่างจริงจัง ทําให้ประชาชนเชื่อมั่นรัฐบาลว่ามึความตั้งใจแก้ไขปัญหามากกว่ารัฐบาลที่ผ่านมา สอดคล้องกับผลสํารวจของซูเปอร์โพล (SUPER POLL) ส่วนใหญ่หรือร้อยละ 76.0 ระบุ รัฐบาล พลเอก ประยุทธ์ จันทร์โอชา ให้ความสําคัญต่อด้านมนุษยธรรมและการคุ้มครองมากกว่าอดีตที่ผ่านมา โดยเฉพาะการต่อต้านการค้ามนุษย์ ในขณะที่ร้อยละ 72.7 เห็นความสําคัญและตระหนักต่อเรื่องของมนุษยธรรม สิทธิมนุษยชน เสรีภาพและต้องการความคุ้มครองจากรัฐมากขึ้นในกลุ่มเด็ก เยาวชน และผู้หญิง ร้อยละ 75.1 เชื่อมั่นว่า ความตั้งใจจริงของรัฐบาล การใส่ใจจริงจังในหน้าที่ของส่วนราชการที่เกี่ยวข้อง และการมีส่วนร่วมของประชาชนอย่างกว้างขวาง มีส่วนสําคัญในการป้องกันและแก้ปัญหาการค้ามนุษย์อย่างยั่งยืน
"ยืนยันการแก้ไขปัญหาการค้ามนุษย์มีผลสําเร็จที่เป็นรูปธรรมที่ดีขึ้น ด้วยการทํางานร่วมกับอย่างบูรณาการของทุกภาคส่วน การอภิปรายของนายรังสิมันต์ โรม ส.ส.บัญชีรายชื่อ พรรคก้าวไกล พยายามบิดเบือนข้อมูล ให้ประชาชนสับสน สร้างความเข้าใจผิดถึงประเด็นการค้ามนุษย์ รัฐบาลชุดปัจจุบันไทยพยายามแก้ปัญหาต่างๆ ที่เรื้อรังมานาน ถ้ารักประเทศ หวังดีต่อประเทศ อย่างที่กล่าว ก็ต้องร่วมมือ ร่วมใจแก้ไขปัญหาร่วมกัน เพื่อ เดินหน้าประเทศไทยให้ดียิ่งขึ้น ก้าวผ่านปัญหาต่างๆ ไปด้วยกัน ด้วยความรักความสามัคคี" นายธนกรฯ กล่าว
----------------------------------
รัฐบาลไทย-ข่าวทำเนียบรัฐบาล-PM orders concerned agencies to provide immediate relief to flood-affected victims
วันอังคารที่ 31 สิงหาคม 2564
PM orders concerned agencies to provide immediate relief to flood-affected victims
PM orders concerned agencies to provide immediate relief to flood-affected victims
August 30, 2021, at 1330hrs, at the Government Press Center, Naree Smosorn Building, Government House, Government Spokesperson Thanakorn Wangboonkongchana responded to the questions of the press, gist of which is as follows:
With regard to the current flood situation, Prime Minister and Defense Minister Gen. Prayut Chan-o-cha has very much concerned over the flood-affected victims, and instructed concerned agencies, i.e., Ministry of Interior, Ministry of Natural Resources and Environment, Ministry of Agriculture and Cooperatives, and Ministry of Transport, to come up with immediate relief measures to help the flood-affected victims. Military and police forces were also ordered to provide support, both in terms of personnel and equipment. On the issue of vaccine acquisition, Center for COVID-19 Situation Administration (CCSA) has reported to Ministry of Public Health that approximate 30 million doses of Pfizer vaccines will be imported during September-December 2021.
The Government Spokesperson also affirmed that the case of Col. Thitisan “Chief Joe” Uttanapol,who allegedly tortured and killed a drug suspect in police custody, would be handled with standard of proof to guarantee due process and transparent criminal justice system. The Prime Minister has always emphasized that police officers who are offenders themselves must be subject to penalties according to the law. On the police reform, the draft National Police Act, B.E. ... is now under the deliberation of the Joint Committee of the Parliament.
With regard to the censure debate to be held from August 31, 2021 onward for 4 days, the Prime Minister stands ready to clarify all the issues to be raised with genuine intention. The Government Spokesperson stressed that voting should be conducted according to the parliamentary mechanism and the democratic process. The Government has strived to administer the nation in all dimensions. In addressing the spread of COVID-19, it has put utmost effort to seek advices from all concerned sectors, including Ministry of Public Health, and observe and assess the lessons learned from other countries.
The Government Spokesperson added that the Prime Minister ordered concerned law enforcement officials to prepare measures, in accordance with the international code of conduct and principle, in handling the upcoming protest on September 2-3, and called on the protesters to abide by the laws, and not to abuse other people’s rights.
รัฐบาลไทย-ข่าวทำเนียบรัฐบาล-เงินฝากออมทรัพย์วันแม่ ธอส. ยอดฝากเต็มวงเงิน 50,000 ล้านบาทแล้ว
วันศุกร์ที่ 19 สิงหาคม 2565
เงินฝากออมทรัพย์วันแม่ ธอส. ยอดฝากเต็มวงเงิน 50,000 ล้านบาทแล้ว
เงินฝากออมทรัพย์วันแม่ ของ ธอส. ที่เริ่มให้ลูกค้าเปิดบัญชีตั้งแต่วันที่ 11 สิงหาคม 2565 ล่าสุด ณ วันที่ 19 สิงหาคม 2565 มีลูกค้าประชาชนให้ความสนใจเปิดบัญชีจํานวนมากจนทําให้มียอดฝากเต็มกรอบวงเงิน 50,000 ล้านบาท แล้ว
ธนาคารอาคารสงเคราะห์ (ธอส.) แจ้งให้ทราบว่า เงินฝากออมทรัพย์วันแม่ ของ ธอส. ที่เริ่มให้ลูกค้าเปิดบัญชีตั้งแต่วันที่ 11 สิงหาคม 2565 ล่าสุด ณ วันที่ 19 สิงหาคม 2565 มีลูกค้าประชาชนให้ความสนใจเปิดบัญชีจํานวนมากจนทําให้มียอดฝากเต็มกรอบวงเงิน 50,000 ล้านบาท แล้ว ธนาคารขอขอบคุณลูกค้าประชาชนทุกท่านที่ให้ความสนใจเปิดบัญชีเงินฝากออมทรัพย์วันแม่ของ ธอส. ในครั้งนี้ ซึ่งให้ผลตอบแทนอัตราดอกเบี้ยสูงถึง 2.00% ต่อปี ระยะเวลา 18 เดือน นับตั้งแต่วันที่เปิดบัญชีถึงวันที่ 14 กุมภาพันธ์ 2567 โดยไม่มีการถอนเงินฝาก และผลตอบแทนจากอัตราดอกเบี้ยยังได้รับการยกเว้นภาษีเงินได้บุคคลธรรมดา ทําให้ผลตอบแทนอัตราดอกเบี้ยเทียบเท่าอัตราดอกเบี้ยเงินฝากประจําที่ 2.35% ต่อปี ทั้งนี้ ธอส. จะนําเงินฝากที่ได้รับไปจัดทําเป็นผลิตภัณฑ์สินเชื่อบ้านอัตราดอกเบี้ยต่ําเพื่อสร้างโอกาสในการทําให้คนไทยมีบ้านตามนโยบายของรัฐบาลได้ง่ายขึ้นต่อไป สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารของธนาคารได้ที่เว็บไซต์ธนาคารอาคารสงเคราะห์
รัฐบาลไทย-ข่าวทำเนียบรัฐบาล-เร่งช่วย "คนไร้บ้าน" ให้มีชีวิตปลอดภัยทั่วประเทศ พบเห็นแจ้งสายด่วน 1300
วันพฤหัสบดีที่ 22 กรกฎาคม 2564
เร่งช่วย "คนไร้บ้าน" ให้มีชีวิตปลอดภัยทั่วประเทศ พบเห็นแจ้งสายด่วน 1300
....
คนเร่ร่อน หรือ คนไร้บ้าน เป็นอีกหนึ่งกลุ่มคนในสังคมที่รัฐบาลเร่งให้ความช่วยเหลือ ล่าสุด กระทรวงการพัฒนาสังคมและความมั่นคงของมนุษย์ (พม.) ได้ลงพื้นที่สํารวจ และให้การช่วยเหลือ ด้วยกลไกหน่วยเคลื่อนที่เร็วที่มีอยู่ใน 77 จังหวัด
.
สําหรับในเขตพื้นที่ กทม. มีบ้านปันสุข (ธนบุรี) และบ้านมิตรไมตรี เป็นสถานที่ที่รองรับ ส่วนในต่างจังหวัดจะมีสถานที่ที่รัฐจัดไว้ให้
.
ขอเชิญชวนประชาชน ร่วมเป็นส่วนหนึ่งของการช่วยเหลือสังคม หากพบเห็นคนไร้บ้าน สามารถโทร. แจ้ง สายด่วน 1300
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-รมช.มนัญญา กำชับธีมจัดงานมหกรรมพืชสวนโลกอุดรธานี 2569
วันศุกร์ที่ 27 พฤษภาคม 2565
รมช.มนัญญา กําชับธีมจัดงานมหกรรมพืชสวนโลกอุดรธานี 2569
รมช.มนัญญา กําชับธีมจัดงานมหกรรมพืชสวนโลกอุดรธานี 2569 ชูความหลากหลายทางชีวภาพของพื้นที่ชุ่มน้ําสู่สายตาชาวโลก คาดเงินสะพัด 3 หมื่นล้านบาทใน 134 วัน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมความคืบหน้าสถานที่จัดงานมหกรรมพืชสวนโลกจังหวัดอุดรธานีว่า การจัดงานมหกรรมพืชสวนโลก 2569 ที่ประเทศไทยได้เป็นเจ้าภาพการจัดงานฯ ระหว่างวันที่ 1 พ.ย.2569 - 14 มี.ค.2570ณ พื้นที่สาธารณประโยชน์หนองแดอําเภอเมืองอุดรธานี ในพื้นที่ 1 พันไร่ ซึ่งกระทรวงเกษตรและสหกรณ์ มอบหมายให้กรมวิชาการเกษตรร่วมกับจังหวัดอุดรธานีดําเนินการอย่างไรก็ตาม บริเวณจัดงานจะมีพื้นที่ชุ่มน้ําหนองแด ร่วมอยู่ด้วย ดังนั้นจะนําความหลากหลายเหล่านี้มาเป็นหัวข้อหลักในการจัดงาน คาดว่าตลอด 134 วันนั้น จะสร้างรายได้ให้กับจังหวัดกว่า 32,000 ล้านบาท และหนุนผลิตภัณฑ์มวลรวมประมาณ 20,000 ล้านบาท จ้างแรงงานกว่า 81,000 อัตรา รายได้จากภาษี 7,700 ล้านบาท
“หัวใจสําคัญของหัวข้อการจัด คือ ให้ชูความหลากหลายทางชีวภาพของพื้นที่ชุมน้ําหนองแดออกมาให้มากที่สุด ซึ่งได้ย้ํากับทางจังหวัดว่าต้องระวังในขั้นตอนปรับภูมิทัศน์ไม่ให้กระทบต่อพื้นที่ และในการส่งน้ําจากเขื่อนห้วยหลวงเพื่อรักษาระดับน้ําเสริมภูมิทัศน์ต้องไม่กระทบต่อผู้ใช้น้ํา ทั้งนี้ทางผู้ว่าราชการจังหวัด และกรมชลประทานชี้แจงว่าจะไม่กระทบและได้ทําประชาพิจารณ์กับประชาชนแล้ว และหลังงานจะเกิดแหล่งท่องเที่ยวใหม่ในจังหวัดสร้างรายได้ให้จังหวัดและพื้นที่ใกล้เคียง” รมช.เกษตรฯ กล่าว
ทั้งนี้ ผู้ว่าราชการจังหวัดอุดรธานี ได้เตรียมเสนอกระทรวงมหาดไทยอนุมัติปรับจากที่ดินสาธารณะประโยชน์ เป็นที่ราชพัสดุ เพื่อการส่งมอบพื้นที่ให้ท้องถิ่นดูแลภายหลังจบงาน อีกทั้งจังหวัดอุดรธานีได้มีการประชุมและมีมติเมื่อวันที่5เม.ย.2565ดังนี้1.คําสั่งตั้งคณะกรรมการจัดงานมหกรรมพืชสวนโลกฯ เสนอนายกรัฐมนตรีลงนามตั้งคณะกรรมการ2คณะ คือ คณะกรรมการอํานวยการการจัดงานมหกรรมพืชสวนโลกจังหวัดอุดรธานี พ.ศ.2569และคณะกรรมการบริหารการจัดงานมหกรรมพืชสวนโลกฯ ขณะนี้อยู่ระหว่างที่นําเสนอกระทรวงเกษตรและสหกรณ์ 2.สถาบันวิจัยพืชสวนทําหนังสือเสนอต่อคณะรัฐมนตรี ในกรณีการใช้พื้นที่จัดงานที่ทุ่งหนองแด ขอยกเว้นมติครม.เรื่องมาตรการอนุรักษ์พื้นที่ชุ่มน้ําเรื่องอยู่ระหว่างดําเนินการ และ3.การจัดทําร่างTOR Master Planโดยจังหวัดเชิญกรมวิชาการเกษตร กรมโยธาธิการและผังเมือง หอการค้าจังหวัด นายกสมาคมสถาปนิก นายกสมาคมภูมิสถาปนิกประเทศไทย และกลุ่มนักออกแบบจังหวัดอุดรฯ ร่วมประชุม2ครั้งเมื่อกลางเดือนพ.ค. และขอให้กรมวิชาการเกษตรส่งตัวแทนเป็นคณะจัดทําTOR Master Plan
นายระพีภัทร จันทร์ศรีวงศ์ อธิบดีกรมวิชาการเกษตร กล่าวว่า กรมวิชาการเกษตรพร้อมสนับสนุนการดําเนินการอย่างเต็มที่ทั้งงานด้านวิชาการ งานพืชสวน พืชไร่ ซึ่งในงานจะมีการจัดสวนนานาชาติกว่า 20 ประเทศ รวมทั้งประเทศเพื่อนบ้านที่ไทยจะเชิญเข้าร่วม นอกจากนั้นกรมฯ จะนําผลศึกษาคาร์บอนเครดิตในการกักเก็บคาร์บอน ในไม้ยืนต้น เช่น ยางพารา ไม้ผล และพืชไร่ เสนอต่อที่ประชุมด้วย
รัฐบาลไทย-ข่าวทำเนียบรัฐบาล-“รัฐวิสาหกิจโชว์ผลงานเบิกจ่ายงบลงทุนได้ดีขึ้นเมื่อเทียบกับปี 2563”
วันพฤหัสบดีที่ 23 ธันวาคม 2564
“รัฐวิสาหกิจโชว์ผลงานเบิกจ่ายงบลงทุนได้ดีขึ้นเมื่อเทียบกับปี 2563”
ผลการเบิกจ่ายงบลงทุนในปี 2564 ณ สิ้นเดือน พ.ย.2564 เบิกจ่ายงบลงทุนสะสม 283,925 ลบ. คิดเป็นร้อยละ 90 ของแผนการเบิกจ่ายสะสม และสําหรับ รสก.ปีงบประมาณที่ได้เริ่มการเบิกจ่ายงบลงทุนปีงบประมาณ 2565 มาแล้ว 2 เดือน เบิกจ่าย 6,800 ลบ. หรือคิดเป็นร้อยละ 74
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ผลการเบิกจ่ายงบลงทุนในปี 2564 ณ สิ้นเดือนพฤศจิกายน 2564 มีผลการเบิกจ่ายงบลงทุนสะสม จํานวน 283,925 ล้านบาท หรือคิดเป็นร้อยละ 90 ของแผนการเบิกจ่ายสะสม และสําหรับรัฐวิสาหกิจปีงบประมาณ ที่ได้เริ่มการเบิกจ่ายงบลงทุนปีงบประมาณ 2565 มาแล้ว 2 เดือน (ตุลาคม –พฤศจิกายน 2564) มีผลการเบิกจ่าย 6,800 ล้านบาท หรือคิดเป็นร้อยละ 74 ของแผนการเบิกจ่ายสะสม
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมในรายละเอียดว่า การเบิกจ่ายงบลงทุนของรัฐวิสาหกิจในปี 2564 ของรัฐวิสาหกิจปีงบประมาณได้สิ้นสุดการดําเนินการแล้ว และของรัฐวิสาหกิจปีปฏิทิน จํานวน 9 แห่ง มีผลการเบิกจ่ายสะสมตั้งแต่เดือนมกราคม - พฤศจิกายน 2564 จํานวน 138,460 ล้านบาท หรือคิดเป็นร้อยละ 98 ของแผนการเบิกจ่ายสะสม ทําให้ภาพรวมการเบิกจ่ายงบลงทุนของรัฐวิสาหกิจจํานวน 43 แห่งในปี 2564 เท่ากับ 283,925 ล้านบาท
ผลการเบิกจ่ายของรัฐวิสาหกิจ ประจําปี 2564 (ณ เดือนพฤศจิกายน 2564 ของรัฐวิสาหกิจปีงบประมาณและปีปฏิทิน)
รัฐวิสาหกิจ   แผนเบิกจ่ายสะสม  ผลเบิกจ่ายสะสม  % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 63 – ก.ย. 64)
จํานวน 34 แห่ง (สิ้นสุดการดําเนินการแล้ว) 174,690   145,465    83%
ปีปฏิทิน (ม.ค. – ธ.ค. 64)
จํานวน 9 แห่ง (11 เดือน)  140,783   138,460    98%
รวม 43 แห่ง   315,474   283,925    90%
สําหรับการเบิกจ่ายงบลงทุนของรัฐวิสาหกิจในปี 2565 ณ สิ้นเดือนพฤศจิกายน 2564 ของรัฐวิสาหกิจปีงบประมาณมีผลการเบิกจ่ายสะสม 2 เดือน (ตุลาคม - พฤศจิกายน 2564) จํานวน 6,800 ล้านบาท หรือคิดเป็นร้อยละ 74 ของแผนการเบิกจ่ายสะสม
ผลการเบิกจ่ายของรัฐวิสาหกิจ ประจําปี 2565 (ณ เดือนพฤศจิกายน 2564 ของรัฐวิสาหกิจปีงบประมาณ)
รัฐวิสาหกิจ   แผนเบิกจ่ายสะสม  ผลเบิกจ่ายสะสม  % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – ก.ย. 65)
จํานวน 34 แห่ง (2 เดือน)  9,183   6,800    74%
ปีปฏิทิน (ม.ค. – ธ.ค. 65)
จํานวน 9 แห่ง (เริ่มดําเนินการเดือน ม.ค. 65) -   -    -
รวม 43 แห่ง   9,183   6,800    74%
นางปานทิพย์ ศรีพิมล ผู้อํานวยการ สคร. กล่าวเพิ่มเติมว่า แม้ว่าในปี 2564 รัฐวิสาหกิจจะได้รับผลกระทบจากสถานการณ์การแพร่ระบาดของ Covid - 19 และต้องปฏิบัติตามมาตรการของภาครัฐในการป้องกันการแพร่ระบาดก็ตาม ในภาพรวมรัฐวิสาหกิจยังคงมีผลการเบิกจ่ายงบลงทุนปี 2564 เป็นไปตามแผนและสูงกว่าช่วงเวลาเดียวกันของปีที่ผ่านมา อย่างไรก็ดี สถานการณ์การแพร่ระบาดของ Covid - 19 ยังคงมีความไม่แน่นอน สคร. จึงได้กําชับให้รัฐวิสาหกิจเตรียมความพร้อมในการรับมือกับความเสี่ยงจากสถานการณ์ต่างๆ ที่อาจเกิดขึ้นในอนาคตด้วย
รัฐบาลไทย-ข่าวทำเนียบรัฐบาล-​ครม.ไฟเขียวไทยเสนอตัวเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 กรอบวงเงิน 350 ล้านบาท คาดช่วยสร้างโอกาสในการกระตุ้นเศรษฐกิจให้กับประเทศภายหลังโควิด -19
วันอังคารที่ 23 สิงหาคม 2565
​ครม.ไฟเขียวไทยเสนอตัวเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 กรอบวงเงิน 350 ล้านบาท คาดช่วยสร้างโอกาสในการกระตุ้นเศรษฐกิจให้กับประเทศภายหลังโควิด -19
​ครม.ไฟเขียวไทยเสนอตัวเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 กรอบวงเงิน 350 ล้านบาท คาดช่วยสร้างโอกาสในการกระตุ้นเศรษฐกิจให้กับประเทศภายหลังโควิด -19
วันที่ 23 สิงหาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบให้ประเทศไทยสมัครเข้ารับการคัดเลือกเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 พร้อมเห็นชอบกรอบวงเงินในการจัดประชุม จํานวน 350 ล้านบาท โดยมอบหมายให้พล.อ.ประวิตร วงษ์สุวรรณ รองนายกรัฐมนตรี ในฐานะประธานกรรมการแห่งชาติว่าด้วยอนุสัญญาคุ้มครองมรดกโลก ลงนามในหนังสือแจ้งความประสงค์ในการเสนอเป็นเจ้าภาพการประชุมฯครั้งที่ 46 ถึงศูนย์มรดกโลก
ทั้งนี้ หากไทยได้รับการคัดเลือกเป็นเจ้าภาพจัดการประชุมฯ ครม.เห็นชอบให้เอกอัครราชทูต สถานเอกอัครราชทูต ณ กรุงปารีส ประเทศฝรั่งเศส เป็นผู้ลงนามในเอกสารเพื่อจัดทําความตกลงประเทศเจ้าบ้าน (Host Country Agreement : HCA) ร่วมกับผู้แทนจากองค์การการศึกษา วิทยาศาสตร์ และวัฒนธรรมแห่ง
สหประชาชาติ(UNESCO) โดยการพิจารณาการเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 จะมีการพิจารณาในการประชุมฯครั้งที่ 45 ซึ่งเดิมกําหนดจัดการประชุมระหว่างวันที่ 19-30 มิถุนายน 2565 ณ เมืองคาซาน ประเทศรัสเซีย แต่เนื่องจากสถานการณ์ความขัดแย้งระหว่างรัสเซียและยูเครน ประธานกรรมการมรดกโลกได้มีหนังสือแจ้งรัฐภาคีว่า ให้เลื่อนการจัดประชุมครั้งที่ 45 ออกไปก่อน ซึ่งขณะนี้ยังไม่ได้กําหนดช่วงเวลาการจัดประชุมฯครั้งที่ 45 แต่ยังคงอยู่ในช่วงปี 2565 นี้
น.ส.ไตรศุลีกล่าวว่า ตามแผนงานที่กําหนดไว้ หากไทยได้รับการคัดเลือกให้เป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 จะจัดประชุมในช่วงเดือนมิถุนายน – กรกฎาคม 2566 เบื้องต้นคาดว่าจะจัดการประชุมฯที่กรุงเทพมหานคร ซึ่งการจัดประชุมครั้งนี้ จะช่วยส่งเสริมบทบาทของไทยในฐานะการเป็นผู้นําในการดําเนินการภายใต้กรอบการดําเนินงานของอนุสัญญาคุ้มครองมรดกโลกฯ รวมถึงจะเป็นประโยชน์ต่อการพัฒนาองค์ความรู้และเพิ่มโอกาสในการเข้าถึงโครงการ กิจกรรม และข้อริเริ่มใหม่ๆ ที่จะนําไปสู่การต่อยอดและขยายความร่วมมือ รวมทั้งกระชับความสัมพันธ์ในการดําเนินงานและความร่วมมือกับองค์กรและนานาชาติต่อไป
นอกจากนี้ยังเป็นการสร้างและขยายโอกาสในการกระตุ้นเศรษฐกิจให้กับประเทศภายหลังสถานการณ์การแพร่ระบาดของโควิด -19 โดยจากข้อมูลสถิติในการจัดการประชุมที่ผ่านมา ในการประชุมฯครั้งที่ 40-43 มีผู้เข้าร่วมประชุมครั้งละไม่ต่ํากว่า 2,300 คน ซึ่งจะช่วยกระตุ้นเศรษฐกิจในด้านต่างๆที่เกี่ยวข้องกับการต้อนรับผู้มาเยือน และมีเม็ดเงินหมุนเวียนจากการใช้จ่ายในด้านต่างๆทั้งในการเดินทาง ที่พัก การท่องเที่ยว และค่าใช้จ่ายทั่วไป
รัฐบาลไทย-ข่าวทำเนียบรัฐบาล-รัฐบาลเดินหน้าสนับสนุนกองทุนการออมแห่งชาติ จำนวนสมาชิกกองทุนโตต่อเนื่องหลายเท่า กว่า 2.4 ล้านคนแล้ว
วันพุธที่ 22 กันยายน 2564
รัฐบาลเดินหน้าสนับสนุนกองทุนการออมแห่งชาติ จํานวนสมาชิกกองทุนโตต่อเนื่องหลายเท่า กว่า 2.4 ล้านคนแล้ว
รัฐบาลเดินหน้าสนับสนุนกองทุนการออมแห่งชาติ จํานวนสมาชิกกองทุนโตต่อเนื่องหลายเท่า กว่า 2.4 ล้านคนแล้ว
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (21 กันยายน 2564) ว่า ครม.อนุมัติงบกลางปี 2564 รายการเงินสํารองจ่ายเพื่อกรณีฉุกเฉินหรือจําเป็น รวม 505.39 ล้านบาท ให้แก่กองทุนการออมแห่งชาติ (กอช.) สําหรับเป็นค่าใช้จ่ายการเบิกจ่ายเงินสมทบให้กับสมาชิก กอช. ตั้งแต่เดือนตุลาคม 2564 – กันยายน 2565 ตามที่กระทรวงการคลังเสนอ เนื่องจากในช่วงปี 2561 -2564 มีอัตราการเติบโตของสมาชิกและการนําเงินส่งออมเข้ากองทุนการออมแห่งชาติเพิ่มขึ้นอย่างต่อเนื่อง โดยในปี 2561 มีสมาชิกรวม 6.1 แสนคน และในปี 2564 มีสมาชิกเพิ่มมากขึ้นเป็น 2.44 ล้านคน ทําให้ในปี 2565 คาดว่า รัฐจะต้องจ่ายเงินสมทบประมาณ 805.39 ล้านบาท ซึ่ง กอช. ได้รับจัดสรรงบประมาณปี 2565 แล้ว 300 ล้านบาท จึงเสนอขอจัดสรรงบเพิ่มเติมดังกล่าว
กองทุนการออมแห่งชาติ จัดตั้งขึ้นเพื่อส่งเสริมการออมทรัพย์ของสมาชิกและประกันการจ่ายบํานาญเมื่อสมาชิกมีอายุครบ 60 ปีบริบูรณ์ โดยรัฐบาลจะจ่ายเงินสมทบให้กับผู้ที่นําส่งเงินออมตามระดับอายุของผู้เป็นสมาชิกและเป็นอัตราส่วนกับจํานวนเงินสะสม เพื่อเพิ่มผลตอบแทนให้กับสมาชิก ดังนี้
1) ช่วงอายุของสมาชิก 15-30 ปี รัฐสมทบร้อยละ 50 ของเงินสะสมแต่ไม่เกิน 600 บาทต่อปี
2) ช่วงอายุของสมาชิกมากกว่า 30-50 ปี รัฐสมทบร้อยละ 80 ของเงินสะสมแต่ไม่เกิน 960 บาทต่อปี
3) ช่วงอายุของสมาชิกมากกว่า 50-60 ปี รัฐสมทบร้อยละ 100 ของเงินสะสมแต่ไม่เกิน 1,200 บาทต่อปี
“รัฐบาลได้กําหนดให้การออมเป็นวาระแห่งชาติ ท่านนายกรัฐมนตรีกล่าวในหลายโอกาสว่า อยากให้คนไทยทุกช่วงวัย เห็นคุณค่าของการออม ซึ่งถือเป็นการวางแผนชีวิตในระยะยาวสําหรับทุกคน เพื่อสร้างหลักประกันด้านรายได้ มีเงินพอใช้ในการดําเนินชีวิตในช่วงสูงอายุ และยามจําเป็น แม้เวลานี้เราจะได้รับผลกระทบจากโควิด-19 รายได้ลดลง ก็ขอให้คํานึงถึงการออมเพื่อบั้นปลายชีวิตด้วย กอช. เป็นอีกหนึ่งกลไกที่ช่วยสร้างวินัยการเงินกับเยาวชนและประชาชนทั่วไป ให้ผลตอบแทนที่ดีมาก และเป็นหน่วยงานที่มีความมั่นคง” นางสาวรัชดา กล่าว
รัฐบาลไทย-ข่าวทำเนียบรัฐบาล-พิธีอัญเชิญเครื่องราชสักการะและพานพุ่มไปทูลเกล้าฯ ถวาย เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565
วันเสาร์ที่ 4 มิถุนายน 2565
พิธีอัญเชิญเครื่องราชสักการะและพานพุ่มไปทูลเกล้าฯ ถวาย เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565
พิธีอัญเชิญเครื่องราชสักการะและพานพุ่มไปทูลเกล้าฯ ถวาย เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565
วันนี้ (4 มิถุนายน 2565) เวลา 08.00 น. นายนรุณ สุขสมาน รองเลขาธิการคณะกรรมการอ้อยและน้ําตาลทราย ผู้แทนกระทรวงอุตสาหกรรม ร่วมพิธีอัญเชิญเครื่องราชสักการะและพานพุ่มไปทูลเกล้าฯ ถวาย เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565 ณ พระที่นั่งอัมพรสถาน
รัฐบาลไทย-ข่าวทำเนียบรัฐบาล-กระทรวงยุติธรรม พัฒนาความรู้และส่งเสริมคุณธรรมแก่บุคลากรในงานยุติธรรม
วันศุกร์ที่ 3 กันยายน 2564
กระทรวงยุติธรรม พัฒนาความรู้และส่งเสริมคุณธรรมแก่บุคลากรในงานยุติธรรม
กระทรวงยุติธรรม ประชุมคณะอนุกรรมการพัฒนาความรู้และส่งเสริมคุณธรรมแก่บุคลากรในงานยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference)
ในวันพฤหัสบดีที่ ๒ กันยายน ๒๕๖๔ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการพัฒนาความรู้และส่งเสริมคุณธรรมแก่บุคลากรในงานยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมีพันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม พร้อมด้วยนางสาวสุพรรณี ประเสริฐทองกร และนายชัยวัฒน์ ร่างเล็ก รองผู้อํานวยการสํานักงานกิจการยุติธรรม เข้าร่วม เพื่อพิจารณาในประเด็นการจัดทําเนื้อหาในหัวข้อวิชาที่เป็นองค์ความรู้ด้านกระบวนการยุติธรรม ตามมติคณะรัฐมนตรีเมื่อวันที่ ๔ มกราคม ๒๕๖๐
โดยที่ประชุมมีมติเห็นชอบกรอบเนื้อหาวิชาทั้ง ๒ หัวข้อวิชา ได้เเก่ ๑) วิชา กระบวนการยุติธรรมและกฎหมายในชีวิตประจําวัน ๒) วิชา หลักสิทธิมนุษยชน คุณธรรมจริยธรรม และหลักธรรมาภิบาล และมอบหมายให้สํานักงานกิจการยุติธรรม ประสานความร่วมมือกับสํานักงานปลัดกระทรวงการอุดมศึกษา วิทยาศาสตร์ วิจัย และนวัตกรรม ตามเเผนการบรรจุหลักสูตรการเรียนการสอนระดับอุดมศึกษาในหัวข้อวิชาตามมติ ครม.
นอกจากนี้ ให้สํานักงานกิจการยุติธรรม ดําเนินการจัดทําเเผนปฏิบัติการเพื่อเผยแพร่ความรู้ความเข้าใจเกี่ยวกับงานด้านกฎหมายและกระบวนการยุติธรรมสําหรับเยาวชน นักเรียน และประชาชนทั่วไป เพื่อนําไปประยุกต์ใช้ในชีวิตประจําวันได้อย่างถูกต้องตามมติ ครม. ต่อไป
รัฐบาลไทย-ข่าวทำเนียบรัฐบาล-PM sends moral support to Thai athletes competing in “Tokyo 2020 Olympics”
วันพฤหัสบดีที่ 22 กรกฎาคม 2564
PM sends moral support to Thai athletes competing in “Tokyo 2020 Olympics”
PM sends moral support to Thai athletes competing in “Tokyo 2020 Olympics”
July 22, 2021, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has conveyed his moral support to the Thai athletes who will be attending the 32nd Olympic Games and the 16th Summer Paralympic Games, hosted by Japan during July 23- August 8, 2021, and August 24- September 5, 2021 respectively. Over 11,000 athletes from 206 countries will participate in 33 sports at the “Tokyo 2020 Olympics”. There are 41 Thai athletes who qualified to join the 32nd olympic games.
The Prime Minister sent his moral support to the athletes and staffs of all sports teams, and thanked them for their commitment, perseverance, and discipline in practicing their respective sports under the challenging situation. He wishes everyone success. However, with or without the medals, they will surely become role models for the nation's youths and new generation of athletes. He also emphasized the importance for the Thai athletes to strictly comply with public health measures of the host country for their safety, which will also be a good model to athletes of other countries.
Six sports will be either debuted or reintroduced at the Tokyo 2020 Olympics, namely, baseball (men)/ softball (women), karate, skateboarding, sport climbing and surfing, while 2 additional sports will make their Olympic debuts at the 16th Summer Paralympic Games: badminton and taekwondo. For the first time in history, spectators will not be allowed to attend the Tokyo 2020 Olympics, but to watch all the events via live broadcast due to the COVID-19 situation.
รัฐบาลไทย-ข่าวทำเนียบรัฐบาล-รมว.สุชาติ ห่วงเหตุไฟไหม้โรงงานผลิตรองเท้า ย่านกิ่งแก้ว หวั่นพนักงานตกงานกว่า 200 ชีวิต เร่งสั่งการอธิบดีกรมการจัดหางานเตรียมตำแหน่งงานรองรับ
วันพุธที่ 20 ตุลาคม 2564
รมว.สุชาติ ห่วงเหตุไฟไหม้โรงงานผลิตรองเท้า ย่านกิ่งแก้ว หวั่นพนักงานตกงานกว่า 200 ชีวิต  เร่งสั่งการอธิบดีกรมการจัดหางานเตรียมตําแหน่งงานรองรับ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ห่วงใยลูกจ้าง พนักงานโรงงานผลิตรองเท้า บริษัท วัฒนา ฟูตแวร์ จํากัด
ในซอยกิ่งแก้ว 9 ต.ราชาเทวะ อ.บางพลี จ.สมุทรปราการ ที่เกิดเหตุไฟไหม้โรงงานจนตัวอาคาร เครื่องจักรและทรัพย์สินเสียหายเกือบทั้งหมด และยังไม่แน่ชัดว่าจะมีการเลิกจ้างพนักงานลูกจ้างหรือไม่ จึงได้มอบหมายให้กระทรวงแรงงานติดตามดูแลให้ความช่วยเหลืออย่างใกล้ชิด ซึ่งตนได้สั่งการให้กรมการจัดหางาน และกรมสวัสดิการคุ้มครองแรงงานลงพื้นที่พูดคุยกับตัวแทนโรงงานและพนักงาน ลูกจ้างที่ประสบเหตุ เพื่อหาทางออกและแนวทางช่วยเหลือให้ได้รับค่าชดเชยหรือหากถูกเลิกจ้าง ก็ให้กรมการจัดหางานเตรียมตําแหน่งงานในพื้นที่ใกล้เคียงรองรับ
นายไพโรจน์ โชติกเสถียร อธิบดีกรมการจัดหางงาน กล่าวว่า ได้มอบหมายนายธนภูมิ ชัยฤกษ์ จัดหางานจังหวัดสมุทรปราการ ลงพื้นที่ดูแลแรงงานที่ได้รับความเดือดร้อน เบื้องต้นทราบว่าบริษัท วัฒนาฟุตแวร์ จํากัด มีพนักงาน จํานวน 261 คน ซึ่งขณะนี้มีการหารือร่วมกันระหว่างกรมสวัสดิการคุ้มครองแรงงาน ตัวแทนโรงงาน และตัวแทนพนักงานซึ่งยังไม่ได้ข้อยุติ อย่างไรก็ดีเจ้าหน้าที่กรมการจัดหางานได้อยู่ในพื้นที่เพื่อเตรียมพร้อมดูแลอํานวยความสะดวกทั้งในเรื่องการขึ้นทะเบียนผู้ประกันตนกรณีว่างงานเพื่อให้ผู้ประกันตนได้รับสิทธิประโยชน์ และเตรียมตําแหน่งงานว่างในพื้นที่จังหวัดสมุทรปราการ จํานวน 411 อัตรา 36 ตําแหน่ง จาก 16 บริษัท อาทิ แรงงานด้านการผลิต แรงงานทั่วไป แรงงานด้านการประกอบอื่น ๆ พนักงานขาย และผู้นําเสนอสินค้า เป็นต้น นอกจากนี้ยังแนะนําช่องทางหางานเพิ่มเติมด้วยตัวเองที่ เว็บไซต์ ไทยมีงานทํา.doe.go.th ซึ่งมีตําแหน่งงาน 216,169 อัตราไว้ให้บริการ
รัฐบาลไทย-ข่าวทำเนียบรัฐบาล-รมว.ยุติธรรม ประชุมผู้บริหารกระทรวงฯ เพื่อติดตามความคืบหน้าการดำเนินงานของหน่วยงานในสังกัด
วันพุธที่ 20 ตุลาคม 2564
รมว.ยุติธรรม ประชุมผู้บริหารกระทรวงฯ เพื่อติดตามความคืบหน้าการดําเนินงานของหน่วยงานในสังกัด
รมว.ยุติธรรม ประชุมผู้บริหารกระทรวงฯ เพื่อติดตามความคืบหน้าการดําเนินงานของหน่วยงานในสังกัด
ในวันพุธที่ ๒๐ ตุลาคม ๒๕๖๔ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๖/๒๕๖๔ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม พร้อมด้วยนายวัลลภ นาคบัว รองปลัดกระทรวงยุติธรรม และผู้บริหารระดับสูงของหน่วยงานในสังกัดกระทรวงยุติธรรม เข้าร่วมผ่านระบบการประชุมทางไกล (Cisco Webex Meeting) ณ ห้องประชุมกระทรวงยุติธรรม ๑๐-๐๑ อาคารกระทรวงยุติธรรม และที่ตั้งของหน่วยงาน
รัฐมนตรีว่าการกระทรวงยุติธรรม ได้กล่าวถึงกรณีที่นโยบายของกระทรวงยุติธรรมได้รับความสนใจจากสถาบันการศึกษา โดยมหาวิทยาลัยมหิดล ได้นําประเด็นโครงการนิคมอุตสาหกรรมราชทัณฑ์และประเด็นการกําหนดความผิดในคดีอุกฉกรรจ์ คดีสะเทือนขวัญ หรือคดีที่เป็นที่สนใจของประชาชน (JSOC) ไปออกข้อสอบระดับปริญญาเอก สาขาอาชญาวิทยาและการบริหารยุติธรรม รวมทั้ง กรณีที่ยารักษาโควิด-19 มีราคาถูกลง และการศึกษาฟ้าทะลายโจรจะกว้างไกลมากขึ้น โดยให้กําลังใจกับเจ้าหน้าที่ทุกหน่วยงานที่ร่วมกันบูรณาการทํางานกันอย่างเต็มที่ นอกจากนี้ ได้สั่งการให้กรมสอบสวนคดีพิเศษ ดูแลเรื่องการปราบปรามยาเสพติด และน้ํามันเถื่อน ตามข้อห่วงใยของนายกรัฐมนตรีอีกด้วย
ทั้งนี้ ที่ประชุมได้รับทราบความคืบหน้าการจัดหาวัคซีนให้แก่ผู้ต้องขัง ความคืบหน้าการไกล่เกลี่ยในชั้นบังคับคดี กรณีกองทุนกู้ยืมเพื่อการศึกษา (กยศ.) กรณีศึกษาตัวอย่างรูปแบบการช่วยเหลือประชาชน และแนวทางการบูรณาการระหว่างกระทรวงยุติธรรมและหน่วยงานอื่นในพื้นที่ รวมทั้งรับทราบแนวทางการดําเนินงานโครงการปรับปรุงระบบบําบัดน้ําเสียของกลุ่มเรือนจําคลองเปรม และผลการหารือแนวทางการประหยัดพลังงานด้วยการใช้ระบบโซลาเซลล์ของกลุ่มพัฒนาภารกิจด้านพัฒนาพฤตินิสัย